NARIADENIE KOMISIE (ES) č. 1032/2007
zo 6. septembra 2007,
ktorým sa mení a dopĺňa nariadenie (ES) č. 1669/2006, ktorým sa stanovujú podrobné pravidlá uplatňovania nariadenia Rady (ES) č. 1254/1999 o nákupe hovädzieho mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1), a najmä na jeho článok 27 ods. 4 a článok 41,
keďže:
(1)
V prílohe II k nariadeniu Komisie (ES) č. 1669/2006 z 8. novembra 2006, ktorým sa stanovujú podrobné pravidlá uplatňovania nariadenia Rady (ES) č. 1254/1999 o nákupe hovädzieho mäsa (2), sa uvádza zoznam produktov, ktoré môžu byť predmetom intervencie. Príloha VI k tomuto nariadeniu zahŕňa adresy intervenčných orgánov. Po pristúpení Bulharska a Rumunska k Európskej únii 1. januára 2007 by sa do uvedených príloh mali doplniť informácie súvisiace s týmito členskými štátmi.
(2)
Nariadenie (ES) č. 1669/2006 by sa preto malo zodpovedajúcim spôsobom zmeniť a doplniť.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO ROZHODNUTIE:
Článok 1
Nariadenie (ES) č. 1669/2006 sa mení a dopĺňa takto:
1.
Príloha II sa nahrádza znením prílohy I k tomuto nariadeniu.
2.
Príloha VI sa nahrádza znením prílohy II k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. septembra 2007